|  |  |  |  |
| --- | --- | --- | --- |
| Rīgā, | 19.08.2021. | Nr. | 4-4/7674 |
| Uz |  | Nr. |  |

**Valsts kancelejai**

*Par Ministru kabineta noteikumu projektu*

*“Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi””*

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 117. punktu un 164.3.apakšpunktu, iesniedzu izskatīšanai Ministru kabineta sēdē noteikumu projektu “Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi”” (turpmāk – MK noteikumu projekts) un tā sākotnējās ietekmes novērtējuma ziņojumu (anotāciju) (turpmāk – anotācija).

|  |  |  |
| --- | --- | --- |
| 1. | Iesniegšanas pamatojums | MK noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, ievērojot:* Eiropas Savienības (turpmāk – ES) struktūrfondu un Kohēzijas fonda (turpmāk – KF) 2014.–2020. gada plānošanas perioda vadības likuma 20. panta 13. punktu;
* Partnerības līgumu ES investīciju fondu 2014.-2020. gada plānošanas periodam;
* ES struktūrfondu un KF 2014.-2020. gada plānošanas perioda darbības programmu “Izaugsme un nodarbinātība” (turpmāk – DP);
* Eiropas Parlamenta (turpmāk – EP) un Padomes 2020. gada 23. decembra regulu (ES) 2020/2221, *ar ko Regulu (ES) Nr. 1303/2013 groza attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU)* (turpmāk – Regula (ES) 2020/2221),

lai nodrošinātu papildu resursu pieejamību ES fondu 2014.-2020. gada plānošanas periodam programmas “Atveseļošanās palīdzība kohēzijai un Eiropas teritorijai” (turpmāk – REACT-EU) ietvaros bioloģiski noārdāmo atkritumu (turpmāk – BNA) pārstrādes veicināšanai, kas sekmētu t.sk. EP un Padomes direktīvā (ES) 2018/851*, ar ko groza Direktīvu 2008/98/EK par atkritumiem*, noteikto mērķu izpildi īpaši attiecībā uz BNA (piemēram, ir jānodrošina dalītu BNA savākšanu no 2023. gada, kas attiecīgi veidos pieprasījumu pēc papildu pārstrādes jaudām). |
| 2. | Valsts sekretāru sanāksmes datums un numurs | MK noteikumu projekts tiek virzīts atbilstoši Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 117. punktam, jo nekavējoties nepieciešams apgūt REACT-EU finansējumu, lai mazinātu ar valstī izsludināto ārkārtējo situāciju saistīto negatīvo ietekmi uz tautsaimniecību un veicinātu ekonomikas straujāku atgūšanos no Covid-19 izraisītās krīzes, nodrošinot ES fondu investīciju operatīvu ienākšanu tautsaimniecībā. |
| 3. | Informācija par saskaņojumiem | MK noteikumu projekts 2021. gada 2. jūlijā tika nosūtīts saskaņošanai ar Finanšu ministriju, Tieslietu ministriju, Centrālās finanšu un līgumu aģentūru, Latvijas Pašvaldību savienību un Latvijas Atkritumu saimniecības uzņēmumu asociāciju. Tika saņemti Finanšu ministrijas un Tieslietu ministrijas iebildumi, kas tika ņemti vērā vai par iebildumu panākta vienošanās saskaņošanas laikā.Precizētais MK noteikumu projekts 2021. gada 30. jūlijā tika nosūtīts atkārtotai saskaņošanai. Noteiktajā termiņā tika saņemti atzinumi bez iebildumiem. |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | Vides politika |
| 6. | Atbildīgā amatpersona | VARAM Investīciju politikas departamenta Vides investīciju nodaļas vecākā eksperte Signe Zakka |
| 7. | Uzaicināmās personas | VARAM valsts sekretāra vietnieks Sandis Cakuls un Investīciju politikas departamenta direktore Svetlana Sergejeva |
| 8. | Projekta ierobežotas lietošanas statuss | Nav attiecināms |
| 9. | Cita informācija | Nav attiecināms |
| 10. | Saistība ar ārkārtējās situācijas vai izņēmuma stāvokļa noteikšanu valstī | MK noteikumu projekts nepieciešams, lai nekavējoties mazinātu ar COVID-19 pandēmijas saistīto negatīvo ietekmi uz tautsaimniecību un veicinātu ekonomikas straujāku atgūšanos no Covid-19 pandēmijas izraisītās krīzes. |
| 11. | Ministru kabineta lietas pamatojums | Nav attiecināms. |
| 12. | Steidzamības kārtības pamatojums | REACT-EU ir Eiropas Komisijas (turpmāk – EK) ierosināta iniciatīva, kas veidota kā papildu finansējums 2014.-2020. gada plānošanas perioda kohēzijas politikai, lai īstenotu pasākumus, ar ko novērst Covid-19 pandēmijas izraisītās krīzes sekas un sekmēt zaļu, digitālu un noturīgu ekonomikas atveseļošanu.Ņemot vērā, ka Latvijai pieejamo REACT-EU finansējumu (ERAF investīcijas) jāplāno atsevišķā prioritātē, DP ir izveidota jauna ieguldījumu prioritāte Covid-19 pandēmijas seku mazināšanai – “13.1. ieguldījumu prioritāte: palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (ERAF)”, tomēr tās pasākumi ir integrēti saistīti ar DP jau esošiem specifiskā atbalsta mērķiem un to pasākumiem.Līdz ar to 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.2. pasākums “Atkritumu atkārtota izmantošana, pārstrāde un reģenerācija” komplementāri ar 5.2.1.2. pasākumu “Atkritumu pārstrādes veicināšana” paredz atkritumu saimniecības attīstību, plānojot investīcijas BNA anaerobās pārstrādes jaudas palielināšanai Latvijā tajos poligonos, kuri saskaņā ar Atkritumu apsaimniekošanas valsts plānu 2021. – 2028. gadam saglabās sadzīves atkritumu apglabāšanas funkciju arī turpmākajos gados.Ņemot vērā, ka:* DP grozījumi Nr. 7 ir apstiprināti Eiropas Savienības fondu Uzraudzības komitejas rakstiskajā procedūrā 2021. gada 17. maijā un Ministru Kabinetā 2021. gada 8. jūnijā ar Ministru Kabineta rīkojumu Nr. 406 (prot. Nr. 46 32. §), kā arī EK 2021. gada 30. jūnijā,
* DP grozījumos Nr. 7 iekļauta papildu resursu pieejamība ES fondu 2014.-2020. gada plānošanas periodam REACT-EU, t.sk. piešķīrumu 2021. gadam, ietvaros BNA pārstrādes veicināšanai,
* Regulas (ES) 2020/2221 92.b panta 11. punkta nosacījumi attiecībā uz REACT-EU izdevumu attiecināmību nosaka, ka izmaksas ir attiecināmas no 2020. gada 1. februāra, kas plānotajiem projekta iesniedzējiem jau ļauj plānot projektu pieteikumu iesniegšanu atlasē, kā arī to, ka jauno projektu ieviešana BNA anaerobās pārstrādes iekārtu izveidei ir laikietilpīga un projektu sekmīgai ieviešanai noteiktais termiņš ir līdz 2023. gada 31. decembrim,

ir nepieciešams jau šobrīd steidzamības kārtā izskatīt noteikumu projektu, kas paredz novirzīt REACT-EU finansējumu, lai attīstītu BNA pārstrādi un lai nekavējoties mazinātu ar Covid-19 pandēmiju saistīto negatīvo ietekmi uz tautsaimniecību un veicinātu ekonomikas straujāku atgūšanos no Covid-19 izraisītās krīzes, nodrošinot ES fondu investīciju operatīvu ienākšanu tautsaimniecībā, t.i., ES fondu līdzfinansēto projektu īstenošanas uzsākšanu pēc iespējas ātrāk. |
| 13. | Jautājuma savlaicīgas neiesniegšanas iemesli | Jautājums tiek iesniegts laikus. |
| 14. | Lēmuma pieņemšanas galīgais termiņš | Lēmuma pieņemšana nepieciešama tuvākajā Ministru kabineta sēdē. |

Pielikumā:

1. MK noteikumu projekts uz sešām lapām (datne: VARAMnot\_17082021\_SAMP\_5212);
2. Sākotnējās ietekmes novērtējuma ziņojums (anotācija) uz četrpadsmit lapām (datne: VARAManot\_17082021\_SAMP\_5212);
3. Izziņa par atzinumos sniegtajiem iebildumiem uz desmit lapām (datne: VARAMizz\_17082021\_SAMP\_5212);
4. Finanšu ministrijas 2021. gada 14. jūlija atzinums Nr.12/A-21/3992 uz četrām lapām (datne: FMatz\_140721);
5. Tieslietu ministrijas 2021. gada 15. jūlija atzinums Nr.1-9.1/796 uz divām lapām (datne: TMAtz\_150721);
6. Latvijas Pašvaldību savienības 2021. gada 16. jūlija atzinums Nr.202107/SAN3908/NOS540 uz vienas lapas (datne: LPSatz\_16072021);
7. Latvijas Atkritumu saimniecības uzņēmumu asociācijas 2021. gada 5.jūlija atzinums uz vienas lapas (datne: LASUAatz\_16072021);
8. Finanšu ministrijas 2021. gada 6. augusta atzinums Nr.12/A-21/4405 uz divām lapām (datne: FMatz\_060821);
9. Tieslietu ministrijas 2021. gada 10. augusta atzinums uz divām lapām (datne: TMAtz\_100821);
10. Latvijas Pašvaldību savienības 2021. gada 3. augusta atzinums uz vienas lapas (datne: LPSatz\_03082021);
11. Latvijas Atkritumu saimniecības uzņēmumu asociācijas 2021. gada 10. augusta atzinums Nr.32/08-21 uz vienas lapas (datne: LASUAatz\_10082021).

Ministrs A. T. Plešs

S.Zakka, 66016727

signe.zakka@varam.gov.lv

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |